เซี่ยงไฮ้คอมโพสิตปิดบวก 18.62 จุด สอดคล้องภูมิภาค
เซี่ยงไฮ้คอมโพสิตปิดบวก 18.62 จุด สอดคล้องภูมิภาค
6 ก.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ โดยดัชนีเซี่ยงไฮ้คอมโพสิตบวก 18.62 จุด หรือ 0.61% ปิดที่ 3,090.71 จุด ปรับตัวสูงขึ้น ภายหลังจากที่แนวโน้มการปรับขึ้นอัตราดอกเบี้ยของธนาคารกลางสหรัฐในการประชุมเดือนก.ย.ลดน้อยลง เพราะตัวเลขจ้างงานสหรัฐที่ได้มีการเปิดเผยเมื่อวันศุกร์ที่แล้วขยายตัวต่ำกว่าคาดการณ์
ธนาคารกลางจีน และสำนักงานปริวรรตเงินตราแห่งรัฐของจีน (SAFE) ประกาศผ่อนคลายโควต้าสำหรับนักลงทุนสถาบันต่างชาติที่มีคุณสมบัติเหมาะสมสำหรับการใช้สกุลเงินหยวน (RQFII) เพื่อเปิดทางให้นักลงทุนเหล่านี้สามารถเข้าไปลงทุนในตลาดหุ้นได้ ซึ่งนับเป็นความพยายามล่าสุดในการเปิดกว้างภาคการเงินภายในประเทศ